වැසි රහිත කාලගුණය හේතුවෙන් ජලය අරපිරිමැස්මෙන් භාවිතා කරන්නැයි ජල සම්පාදන හා ජලාපවාහන අමාත්‍යාංශය පවසයි.මෙම කාලගුණ තත්ත්වය දිගටම පැවතුනහොත් කොළඹ හා තදාසන්න ප්‍රදේශ ගණනාවකට ජල සැපයුම සීමා කිරීමට සිදුවන බවද අමාත්‍යාංශය පවසයි.ජලය සැපයීම පිළිබඳ මේ වනවිට කිසිදු අවදානමක් නැතැයි ජල සම්පාදන හා ජලාපවාහන මණ්ඩලයේ බස්නාහිර පළාත් නිෂ්පාදන අංශයේ සහකාර සාමාන්‍යාධිකාරී ප්‍රතිරාජ රාමවික්‍රම මහතා ප්‍රකාශ කළ අතර, ජල පරිභෝජනය ඉහළ ගොස් ඇති බව ද කියයි.සාමාන්‍ය දිනකට ජලය ගැලුම් මිලියන 120 ත් 130 ත් අතර අඹතලේ ජල පවිත්‍රාගාරයෙන් නිකුත් කරන බව පවසන ඒ මහතා, ජල අපතේ නොහැර අරපිරිමැස්මෙන් භාවිතා කරන ලෙස ඉල්ලා සිටී..